
               Apărut odată cu poporul nostru, proverbul „ CODRU – I FRATE  CU ROMÂNUL ” nu are în 
sine chiar nimic surprinzător, deși au fost destui aceia care s-au grăbit să afirme că proverbul și-
ar avea originea în timpurile sălbatice ale apariției popoarelor migratoare când românii ar fi fugit 
din calea acestora ascunzându-se în păduri. 
                Dincolo de imaginea unor lași care fug din calea invadatorilor, un asemenea tablou are 
un defect fundamental, acela de a ignora o realitate prea bine cunoscută pentru a mai face 
obiectul vreunei discuții. Este vorba de faptul că teritoriul locuit de români  (binișor mai mare 
decât actuala Românie ciopârțită) era acoperit de păduri într-o proporție sensibil mai mare de 
50% ( 80% în timpul lui Burebista). Nu este pentru nimeni un secret faptul că terenul arabil al 
românilor a fost zmuls pădurilor fie prin defrișeri anevoiase care au necesitat folosirea pe scară 
largă a boilor, fie prin manevra destul de riscantă a incedierilor voluntarea a pădurilor, cu toate 
riscurile care decurgeau din acest procedeu. Nu este prin urmare nimic riscant în afirmația că 
pădurea constituia mediul natural de viața al românilor. Este egal de corect să afirmăm că 
românii erau la acea vreme un popor de pădureni după cum se afirmă că erau un popor de 
păstori. De aceea povestea că românii fugeau în păduri din calea și de frica migratorilor, când ei 
de fapt chiar locuiau în acele păduri este ceva destul de greu de înțeles. Aflați în mediul lor 
natural de viața în pădure, pentru a-și putea duce viața românii aveau o singură soluție. Ei ar fi 
trebuit să dezvolte o civilizație a lemnului care să le fie foarte caracteristică. Dar poate că ar fi 
cazul să  recunoaștem că suntem pe cale de spune o banalitate. Deși tot așa de notoriu dar nu 
tot atât de răspicat spus rămâne și faptul că o asemenea civilizație a lemnului nu venea de 
nicăieri. Ea era caracteristică dacilor și continua să existe ca mod de viață al românilor. 
Indeletniciri ca exploatarea lemnului pădurilor, plutăritul, construcțiile de lemn, confecționarea 
obiectelor de lemn, cu dezvoltările artistice absolut caracteristice au constitiut un continuum de 
viețiure neîntreruptă a dacilor numiți mai apoi valahi și în zilele noastre români. Era normal ca 
beneficiind de atâtea foloase din locuirea pădurii daco-vlaho-românul să perceapă codrul ca pe 
ceva foarte apropiat ca pe ceva iubit, în fine, în ultimă instanță ca pe manifestarea protectoare a 
naturii în mijlocul căreia trăia, de unde și idieia că acest codru era un adevărat frate. 
 O asemenea situație nu putea să nu aibă consecințe asupra mentalități populare și nu putea să 
nu aibă și o anumită reflectare în limba acestui popor. Poate că asupra acestui aspect ar fi 
potrivit să ne aplecăm cu ceva mai multă atenție. Un studiu exhaustiv condus cu atenție și 
competanță ne-ar putea rezerva multe și foarte plăcute surprize. Vom încerca pentru moment 
să prezentăm cazul unui cuvânt românesc pe care cu multă ușurința îl trecem cu vederea. Este 
vorba despre TAPĂ. Nu doresc să mă refer la DEX, unde toate cuvintele au orice origine numai 
românească nu, totul provenind numai din împrumuturi. Voi cita numai opinia d-lui dr. Mihai 
Vinereanu care-l asociază cu termeni, englezi, galo-romani, germanici, islandezi, francezi, etc. și-i 
dă sensul de scobitură, tăietură. Din cercetările noastre TAPĂ în limba română are sensul mai 
vechi de semn, sens care se menține și azi în limba , ceva mai arhaică a BASARABIEI. In limba 
vorbită de pădurenii din județele Dâmbovița și Argeș sensul este același, în timp ce în Prahova 
termenul desemnează un tip de tăiere a copacilor prin două crestături față în față aflate însă la 
înălțimi puțin diferite. Ceea ce mi se pare cu adevărat interesant și totodată o dovadă a vechimii 
și a originei dacice a termenului este faptul că în Dacia la anii 88 și 102 p.H. au avut loc în timpul 
lui DECEBAL două confruntări cu romanii în locul numit TAPE ( TAPAE ). Locul este menționat de 
istoriografia romană fără nici un comentariu asupra vreunei oarecari semnificații a termenului, 
fiind vorba de tratarea sa ca toponim străin limbii latine . 
          Din desfășurarea evenimentelor, așa cum sunt relatate ele chiar  de către romani, reținem 
faptul că Decebal a ordonat tăierea copacilor la înnălțimea unui stat de om îmbrăcând 
trunchiurile rămase-n piciore în echipamente de luptători daci, șiretlic ce a produs efectele 
așteptate. O situație pe care după un mileniu și jumătate , în linii mari, o reeditează la Codrii 
Cozminului ȘTEFAN CEL MARE, prilej cu care și obține un frumos succes militar contra 
polonezilor. Atunci când vorbim despre reeditare avem în vedere faptul că este vorba despre 
utilizarea în scopuri militare a pădurii prin atragerea inamicului în pădure-mediul natural de 
viață al românului, acolo unde prin manevre specifice românii aflați în largul lor reuşesc să-şi 
înfrângă duşmanii. Ca şi la Tape ei taie copacii pe care apoi îi prăvălesc peste polonezi strivindu-i.  
            Frăția dacilor cu codru a funcționat și pentru românii moldoveni pe târâmul relațiilor 
militare cu atacatorii. Romanii s-au întâlnit cu dacii în pădure la Tape ( la semne), iar daco-vlaho-
românii au continuat să facă TAPE ( semne ) în pădurile lor atunci când tăiau copacii. Faptul că 
după două milenii limba română încă mai păstrează termenul tape, chiar în condițiile în care 
acesta se îndreaptă spre statutul de arhaism-regionalism, având sensul de semn, adică cel 
sugerat de evenimentele militare din timpul războaielor daco-romane sugerează concluzia că 
termenul tapă este un termen românesc de origine dacică.  

